BA ดีเดย์เปิดบิน “กทม.-ตราด” ตั้งแต่ 1 ต.ค.นี้
BA แจ้งกลับมาเปิดให้บริการเที่ยวบิน เส้นทางกรุงเทพฯ - ตราด (ไป - กลับ) ตั้งแต่วันที่ 1 ตุลาคม 2564 เป็นต้นไป
22 ก.ย. 2564

บริษัท การบินกรุงเทพ จำกัด (มหาชน) หรือ BA หรือสายการบินบางกอกแอร์เวย์ส แจ้งการกลับมาเปิดให้บริการเที่ยวบิน เส้นทางกรุงเทพฯ – ตราด (ไป – กลับ) ตั้งแต่วันที่ 1 ตุลาคม 2564 เป็นต้นไป
โดยเที่ยวบินเส้นทางกรุงเทพฯ – ตราด จะให้บริการสัปดาห์ละ 3 เที่ยวบิน (เฉพาะวันจันทร์, พุธ และศุกร์) ด้วยเครื่องบินแบบเอทีอาร์ 72-600 เที่ยวบินที่ PG305 ออกจากสนามบินสุวรรณภูมิ เวลา 11.40 น. ถึงสนามบินตราด เวลา 12.40 น. และเที่ยวบินที่ PG306 ออกจากสนามบินตราด เวลา 13.10 น. ถึงสนามบินสุวรรณภูมิ เวลา 14.10 น.
ทั้งนี้สายการบินฯ จะมีเที่ยวบินให้บริการทั้งสิ้น 8 เส้นทางบิน ดังนี้
1.เส้นทางกรุงเทพฯ – สมุย (ไป – กลับ) : ให้บริการวันละ 3 เที่ยวบิน และเที่ยวบินพิเศษเฉพาะผู้โดยสารที่เดินทางมาจากต่างประเทศ วันละ 2 เที่ยวบิน
2.เส้นทางกรุงเทพฯ – เชียงใหม่ (ไป – กลับ) : ให้บริการวันละ 1 เที่ยวบิน
3.เส้นทางกรุงเทพฯ – ภูเก็ต (ไป – กลับ) : ให้บริการวันละ 1 เที่ยวบิน
4.เส้นทางกรุงเทพฯ – ลำปาง (ไป – กลับ) : ให้บริการสัปดาห์ละ 4 เที่ยวบิน (เฉพาะวันจันทร์, พุธ, ศุกร์ และอาทิตย์)
5.เส้นทางกรุงเทพฯ – สุโขทัย (ไป – กลับ) : ให้บริการสัปดาห์ละ 3 เที่ยวบิน (เฉพาะวันจันทร์, พุธ และศุกร์)
6.เส้นทางสมุย – ภูเก็ต (ไป-กลับ) : ให้บริการวันละ 1 เที่ยวบิน
7.เส้นทางสมุย – สิงคโปร์ (ไป – กลับ) : ให้บริการสัปดาห์ละ 3 เที่ยวบิน (เฉพาะวันจันทร์, พฤหัสบดี และอาทิตย์)
8.เส้นทางกรุงเทพฯ – ตราด (ไป – กลับ) : ให้บริการสัปดาห์ละ 3 เที่ยวบิน (เฉพาะวันจันทร์, พุธ และศุกร์) *เริ่ม 1 ตุลาคม 2564
 
 
 